2006D0784 — DA — 19.08.2008 — 003.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 14. november 2006 om godkendelse af metoder til klassificering af svinekroppe i Frankrig (meddelt under nummer K(2006) 5400) (Kun den franske udgave er autentisk) (EØS-relevant tekst) (2006/784/EF) (EFT L 318, 17.11.2006, p.27)

Ændret ved:









▼B

KOMMISSIONENS BESLUTNING

af 14. november 2006

om godkendelse af metoder til klassificering af svinekroppe i Frankrig

(meddelt under nummer K(2006) 5400)

(Kun den franske udgave er autentisk)

(EØS-relevant tekst)

(2006/784/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe ( 1 ), særlig artikel 5, stk. 2, og ud fra følgende betragtninger: (1) I henhold til artikel 2, stk. 3, i forordning (EØF) nr. 3220/84 klassificeres svinekroppe ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Tolerancen blev fastlagt i artikel 3, stk. 2, i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe ( 2 ). (2) Kommissionens beslutning 97/28/EF ( 3 ) fastsætter i princippet godkendelse af en metode til klassificering af svinekroppe i Frankrig. To andre metoder anvendes på betingelse af, at resultaterne er de samme. (3) Som følge af den tekniske udvikling i besætningerne har den franske regering anmodet Kommissionen om at godkende anvendelsen af nye formler for de metoder, der anvendes i henhold til beslutning 97/28/EF, og de har derfor meddelt de enkeltheder, der kræves efter artikel 3 i forordning (EØF) nr. 2967/85. (4) En evaluering af denne anmodning har vist, at betingelserne for at godkende disse klassificeringsmetoder er opfyldt. (5) Ændring af apparater eller klassificeringsmetoder kan kun godkendes, hvis Kommissionen træffer en ny beslutning i lyset af indvundne erfaringer. Godkendelsen kan af denne grund tilbagekaldes. (6) Af klarhedshensyn bør beslutning 97/28/EF ophæves og erstattes af nærværende beslutning. (7) Foranstaltningerne i denne forordning er i overensstemmelse med udtalelse fra Forvaltningskomitéen for Svinekød — ud fra følgende betragtninger: VEDTAGET FØLGENDE BESLUTNING:







Artikel 1

Brugen af følgende metoder til klassificering af svinekroppe i henhold til forordning (EØF) nr. 3220/84 godkendes i Frankrig:

a) apparatet benævnt Capteur Gras/Maigre — Sydel (CGM) med tilhørende beregningsmetoder, der er beskrevet i del 1 i bilaget.

b) apparatet CSB Ultra-Meater og de tilhørende beregningsmetoder, der er beskrevet i del 2 i bilaget.

c) den manuelle metode (ZP) og de tilhørende beregningsmetoder, der er beskrevet i del 3 i bilaget.

▼M1

d) apparatet »Autofom« med tilhørende beregningsmetoder, jf. del 4 i bilaget.

e) apparatet »UltraFom 300« med tilhørende beregningsmetoder, jf. del 5 i bilaget.

▼M2

f) apparatet benævnt CSB Image-Meater med tilhørende beregningsmetoder, der er beskrevet i del 6 i bilaget.

g) apparatet benævnt VCS 2000 med tilhørende beregningsmetoder, der er beskrevet i del 7 i bilaget.

▼B

Den manuelle metode (ZP) kan kun anvendes i slagterier, hvor antallet af slagtede svin pr. uge ikke overstiger 200.

Artikel 2

Uanset den standardudskæring, der er omhandlet i artikel 2 i forordning (EØF) nr. 3220/84, kan svinekroppene præsenteres med tunge ved vejningen og klassifikationen. For i så tilfælde at fastslå noteringerne for slagtet svin på et sammenligneligt grundlag reduceres vægten inden afkøling med 0,5 %.

Artikel 3

Det er ikke tilladt at ændre apparater eller beregningsmetoder.

Artikel 4

Beslutning 97/28/EF ophæves.

Indtil den 17. december 2006 kan Frankrig dog i stedet for de metoder, der er fastsat i nærværende beslutning, fortsat anvende de metoder til klassificering af svinekroppe, der er fastsat i beslutning 97/28/EF.

Artikel 5

Denne beslutning er rettet til Den Franske Republik.









BILAG

METODER TIL KLASSIFICERING AF SVINEKROPPE I FRANKRIG

DEL 1

Capteur Gras/Maigre — Sydel (CGM)

1. Svinekroppe klassificeres ved hjælp af apparatet »Capteur Gras/Maigre — Sydel« (CGM version 01-A).

2. Apparatet er udstyret med en højdefinitionssonde Sydel med en diameter på 8 mm, en infrarød fotodiode (Honeywell) og to fotoreceptorer (Honeywell). Måleafstanden er mellem 0 og 95 mm. CGM omregner selv måleværdierne til beregnet indhold af magert kød i procent.

▼M3

3. Svinekroppens indhold af magert kød beregnes ved hjælp af følgende formel: = 62,19 – 0,729 G2 + 0,144 M2 hvor: = beregnet indhold af magert kød i svinekroppen i procent G2 = fedtlagets tykkelse (inkl. svær), mellem tredje- og fjerdebagerste ribben, målt 6 cm fra ryggens midterlinje, parallelt med denne linje (i mm) M2 = musklens tykkelse, mellem tredje- og fjerdebagerste ribben, målt 6 cm fra ryggens midterlinje, parallelt med denne linje (i mm). Formlen gælder for slagtekroppe på mellem 45 og 125 kg.

▼B

DEL 2

CSB Ultra-Meater

1. Svinekroppe klassificeres ved hjælp af apparatet »CSB Ultra-Meater version 3.0«.

2. Apparatet er udstyret med en 3,5 Mhz sonde (Pie Medical). Måleafstanden er mellem 0 og 200 mm. En central enhed omregner måleværdierne til beregnet indhold af magert kød i procent.

3. Svinekroppens indhold af magert kød beregnes ved hjælp af følgende formel: = 62,68 – 0,921 G + 0,204 M hvor: = beregnet indhold af magert kød i svinekroppen i procent G = fedtlagets tykkelse (inkl. svær), mellem anden- og tredjebageste ribben, målt 6 cm fra ryggens midterlinje, vinkelret på sværen (i mm) M = musklens tykkelse, mellem anden- og tredjebageste ribben, målt 6 cm fra ryggens midterlinje, vinkelret på sværen (i mm). Formlen gælder for slagtekroppe på mellem 45 og 125 kg.

DEL 3

Den manuelle metode (ZP)

1. Svinekroppe klassificeres ved hjælp af den manuelle metode (ZP).

2. Denne metode kan udføres ved hjælp af en lineal, hvis bestemmelse af ribbenene hviler på forudsigelsesligningen. Princippet er baseret på manuel måling i ryglinjen af fedtlagets tykkelse og musklens tykkelse.

3. Svinekroppens indhold af magert kød beregnes ved hjælp af følgende formel: = 55,99 – 0,514 Gf + 0,157 Mf hvor: = beregnet indhold af magert kød i svinekroppen i procent Gf = det synlige fedtlags tykkelse i kroppens flækningslinje på det tyndeste sted over musklen glutaeus medius (i mm) Mf = den synlige lændemuskels tykkelse i kroppens flækningslinje, målt som korteste afstand mellem den forreste (craniale) del af musklen glutaeus medius og den øverste (dorsale) del af rygmarvskanalen (i mm). Formlen gælder for slagtekroppe på mellem 45 og 125 kg.

▼M1

DEL 4

Autofom

1. Svinekroppe klassificeres ved hjælp af apparatet Autofom.

2. Apparatet er forsynet med 16 ultralydstransducere på 2 MHz (SFK-teknologi, K2KG), som er placeret med en indbyrdes afstand på 25 mm. Ultralydsdataene omfatter målinger af spæktykkelse og muskeltykkelse. En central enhed omregner måleværdierne til beregnet indhold af magert kød i procent.

3. Svinekroppens indhold af magert kød beregnes på grundlag af 23 målepunkter efter følgende formel: Ŷ = 69,4808 – 0,09178*X0 – 0,08778*X7 – 0,02047*X9 – 0,06525*X19 – 0,03135*X21 – 0,01352*X26 – 0,01257*X29 + 0,00660*X31 + 0,00726*X36 – 0,11207*X48 – 0,31733*X60 – 0,12530*X64 – 0,03016*X83 – 0,28903*X88 – 0,15229*X91 – 0,03713*X92 + 0,09666*X100 – 0,08611*X101 + 0,01797*X113 + 0,03736*X115 + 0,03356*X116 + 0,01313*X121 + 0,01547*X123 hvor Ŷ = beregnet indhold af magert kød i svinekroppen i procent X0, X7 … X123 de variabler, der måles ved hjælp af Autofom.

4. Beskrivelsen af målepunkterne og af den statistiske metode er angivet i del II i den protokol, som Frankrig har forelagt Kommissionen i henhold til artikel 3, stk. 3, i forordning (EØF) nr. 2967/85. Formlen gælder for kroppe på mellem 45 og 125 kg.

DEL 5

UltraFom 300

1. Svinekroppe klassificeres ved hjælp af apparatet UltraFom 300.

2. Apparatet er forsynet med en ultralydssonde på 3,5 MHz (SFK-teknologi 3,5 64LA), 5 cm lang, med 64 ultralydstransducere. Ultralydssignalet digitaliseres, registreres og analyseres af en mikroprocessor. De målte værdier omsættes til skønnet indhold af magert kød i procent ved hjælp af UltraFom-apparatet selv.

3. Svinekroppens indhold af magert kød beregnes efter følgende formel: Ŷ = 66,49 – 0,891 G + 0,104 M hvor Ŷ = det beregnede indhold af magert kød i svinekroppen i procent G = fedtlagets tykkelse (inkl. svær), mellem andet- og tredjebageste ribben, målt 7 cm fra svinekroppens midterlinje, vinkelret på sværen (i mm) M = musklens tykkelse, mellem andet- og tredjebageste ribben, målt 7 cm fra svinekroppens midterlinje, vinkelret på sværen (i mm). Formlen gælder for kroppe på mellem 45 og 125 kg.

▼M2

DEL 6

CSB Image-Meater

1. Svinekroppe klassificeres ved hjælp af apparatet »CSB Image-Meater«.

2. CSB Image-Meater består specielt af et videokamera, en pc udstyret med et billedanalysekort, en skærm, en printer, en styremekanisme, en målemekanisme og grænseflader. De 11 Image-Meater variabler måles alle på flækningslinjen: De målte værdier omdannes af en central enhed til et beregnet indhold af magert kød i procent.

3. Svinekroppens indhold af magert kød beregnes ved hjælp af følgende formel:



Ŷ = 64,40 – 0,129 G – 0,187 MG – 0,068 VaG + 0,003 VbG – 0,368 EG + 0,036 V + 0,032 MV – 0,024 VaV + 0,034 VbV – 0,024 VcV + 0,022 VdV hvor: Ŷ = beregnet indhold af magert kød i svinekroppen i procent G = ZP fedtlag: det mindste fedtlag (inklusive svær) over gluteus medius-musklen (i mm) MG = gennemsnitligt fedtlag over gluteus medius-musklen (i mm) VaG = gennemsnitligt fedtlag over lændehvirvel »a« (i mm) VbG = gennemsnitligt fedtlag over lændehvirvel »b« (i mm) EG = gennemsnitligt fedtlag for det ydre spæklag over lændehvirvel a til d (i mm) V = ZP muskeltykkelse: den mindste muskeltykkelse mellem det forreste punkt på gluteus medius-musklen og den dorsale del af rygmarvskanalen (i mm) MV = gennemsnitlig muskeltykkelse for lænde- og gluteus medius-musklerne (i mm) VaV = gennemsnitlig muskeltykkelse over lændehvirvel »a« (i mm) VbV = gennemsnitlig muskeltykkelse over lændehvirvel »b« (i mm) VcV = gennemsnitlig muskeltykkelse over lændehvirvel »c« (i mm) VdV = gennemsnitlig muskeltykkelse over lændehvirvel »d« (i mm). Formlen gælder for kroppe på mellem 45 og 125 kg.

DEL 7

VCS 2000

1. Svinekroppe klassificeres ved hjælp af apparatet »VCS 2000.«

2. VCS 2000 er baseret på digital videobilledanalyse. Hovedkomponenterne er tre kameraer, lamper, en billedanalysecomputer, en pc-server og positioneringsenheder. Ved den første station tager et kamera et billede af skinkens yderside. Ved den anden station tager to kameraer et billede af midterlinjen. Der uddrages 40 variabler af disse billeder. Disse variabler er hovedsagelig tykkelser, bredder, længder og arealer. De målte værdier omdannes af en central enhed til et beregnet indhold af magert kød i procent.

3. Svinekroppens indhold af magert kød beregnes på grundlag af 40 variabler ved hjælp af følgende formel:



Ŷ = 122,458 + 0,05805 * X1 + 0,01449 * X2 – 0,02996 * X3 – 0,001585 * X4 – 39,297 * X5 – 47,553 * X6 + 38,877 * X7 – 0,1013 * X8 + 0,00004308 * X9 – 817,242 * X10 + 10,135 * X11 + 15,277 * X12 – 25,777 * X13 – 90,738 * X14 + 0,0005792 * X15 + 2,743 * X16 – 0,06866 * X17 + 3,511 * X18 – 0,1681 * X19 – 0,007867 * X20 – 0,1082 * X21 – 0,01290 * X22 + 0,02957 * X23 + 0,03856 * X24 – 0,003353 * X25 – 0,03378 * X26 – 0,01661 * X27 + 2,368 * X28 – 0,3133 * X29 – 0,01386 * X30 – 0,02100 * X31 – 0,01908 * X32 – 0,02442 * X33 + 0,06009 * X34 – 0,007792 * X35 – 2,598 * X36 – 7,632 * X37 – 0,004848 * X38 – 0,9099 * X39 – 20,514 * X40 hvor: Ŷ = beregnet indhold af magert kød i svinekroppen i procent. X1, X2, … X40 de variabler, der måles ved hjælp af VCS 2000. Beskrivelser af variablerne og den statistiske metode kan findes i del II i den franske protokol, der er tilsendt Kommissionen i henhold til artikel 3, stk. 3, i forordning (EØF) nr. 2967/85. Formlen gælder for kroppe på mellem 45 og 125 kg.